نوائب_شام
بقلم ايلول 💚
تصويت وتعليق بين الفقرات لطفًا 🦋
""""""""""""""""""""""""""""
شلونك بالتراب
شلون گاضيها ؟
هيچ بصورتك
ظليت احاچيها
المفروض الورد
يندفن بالبستان
شجابك للگبور
شعرفك بيها ؟
""""""""""""""""""""
رويــده:: ماتت روحـــي بنفس المكان بس فاتحه عيني لا كدرت اكوم ولا اصرخ والمح افاطم رگضت بكل حيلها حضنت رسول وگبت هي ويا وهزني صوت شــام وصرختها وهي تحاول تطفيهم بأديها وبشالها
ما احس بروحي من اركض واجر بالبطانية حضنتهم ثنينهم وشام وياي وصوت افاطم التصرخ بس رسول أختفى صوته وافاطم تدفع بالبطانية من رسول تباوع لوجهه وتصرخ صرخت دايره وجهي اكوم واعثر اركض الباب البيت وارجع عليها واصرخ بس اريد اعرف شنو الاسوي وهي كامت بحيلها شالته بحضنها وتركض وشام وراها وردت عثرت كعدت حاضنته لصدرها المحترك فاتحه عينها بصدمة وجهه دم لا تعرف شنو تسوي ولا احنا النعرف
اجو بيت عمو حيدر يركضون وافاطم حاضنته لگلبها وبس فاتحة عينها مجتبى يريد يجره من ايدها وهي ما تنطيه وشام بصفحه تلطم وافاطم تباوع لوجهه رسول مجلبه بيه وتصيح
- رويــده رويــده تعالي رويــده اخويه اخويه ولج رويــده اخويه اخويه .
ركضتلها ابجي اريد اشيله من ايدها ما تقبل بس اريد اصعدها بالسيارة واصعد وياها والمح هجــام طلع لا يا الله مو وكته لا سحبت شــام من أيدها اتوسل تنتبهه
- هجــام اركضي هجــام لا يشوف
شــام:: كمت اركض واتلفت روحـــي رايحه وابجي هجــام واكف بباب الصالة يباوع باستغراب مخلي ايده من الشمس وكفت گدامه وامسح بدموعي واشهك غمض عيونه قوي وحجه بتعب
- شبيه ؟
ضميت وجهي بأيدي غاصة وسجود من وراه تحجي بصوت ناصي ويرجف
سجود :: احترك خطيه واخته ما كدرت تطفيه
وبمجرد حجت صرخت مصدومة واني اشوف هجــام طاح على اركبة ولازم رأسه قوي وسجود توصف رسول وحركة وهجام عبالك يحارب بعقله اسحب بأيده اريد بس يكوم وياي وسجود تزيد تملخت من القهر روحـــي راحت
عبرت هجــام وباثنين ايدي اضرب بوجهه سجود اصيح بحركة وابجي
- اسكتي اسكتي اسكتي
أنت تقرأ
نوائب شامMystery / Thriller
غرفة مظلمة صراخ لا يعلم سببه ما بعد سكون الجميع يظهر وجعه هي فقط تستطيع ان تسمعه وتتسأل من هذا ومن ذا الذي يعذبه يتناثر فضولها للمعرفه تخطئ بالسير نحوه لو لم تدق باب تلك الغرفة لن تصبح حبيسة وشمه لكن فات الأوان ذهبت شام لترى من خلف ذلك الباب وبعدها...